Два гады таму назад Браслаўская аўташкола атрымала статус самастойнай арганізацыйнай структуры, дырэктарам якой прызначаны Вадзім Завацкі, і за гэты час выпусціла 240 вадзіцеляў-аматараў. Новы статус патрабуе і лепшых ўмоў навучання. І аўташкола пераехала ў будынак майстэрні былой СШ №3 (вул.Летняя, 12, тэл.60-4-08). На яго рэканструкцыю, мэблю і абсталяванне, па словах дырэктара аўташколы В.Завацкага, затрачана 90 млн. руб., з якіх 60 млн. выдзеліла абласная арганізацыйная структура, а 30 млн. — гэта ўласныя сродкі. Так былая школьная майстэрня набыла другое жыццё, а аўташкола ўтульны і камфортны выгляд.